DA kap De Lille oor nuwe party | Maroela Media
Die DA het gesê die toets vir Patricia de Lille, voormalige DA-lid en burgemeester van Kaapstad, se nuwe politieke party sal op verkiesingsdag by die stembus wees.
Solly Malatsi, nasionale woordvoerder van die DA, het gesê De Lille se jongste politieke beweging is in ooreenstemming met wat sy die afgelope paar jaar gedoen het, naamlik dat sy van een politieke beweging na 'n ander skuif wanneer dit polities raadsaam is.
"Daar is meer as 500 politieke partye in Suid-Afrika en De Lille se party sal deel uitmaak van dié groep. De Lille was in stryd met die DA omdat sy geweier het om aanspreeklik gehou te word toe onthullings dat sy korrupsie toegesmeer het aan die lig gekom het. Sy moet nou antwoord op die strafregtelike en korrupsieklagte wat haar in die gesig staar."
Volgens Malatsi is die DA die enigste party wat daarin kon slaag om alle Suid-Afrikaners te verenig agter sy visie om een Suid-Afrika vir almal te bou. "Ons is die enigste organisasie wat nie die ideaal laat vaar het van 'n diverse Suid-Afrika wat ras, geslag, ouderdom en godsdienstige agtergrond betref nie."
Malatsi het ook gesê die DA is die enigste party wat die ANC doeltreffend aangevat en verantwoordbaar gehou het. "Ons regeer nou meer as 15 miljoen Suid-Afrikaners, 'n verantwoordelikheid wat ons nie as vanselfsprekend aanvaar nie. Ons het deurlopend in elke verkiesing gegroei aangesien ons gewys het hoe goed ons oor die hele land regeer. Ons sal met die volgende verkiesing weer groei."
Volgens Malatsi is die DA se enigste prioriteit die mense wat hy dien. "Ons fokus in die Wes-Kaap is op die stryd teen misdaad, bendegeweld en dwelmmisbruik. Ons het onderneem om dienslewering te bespoedig waaronder geïntegreerde maatskaplike behuising en die skep van werksgeleenthede vir mense in die provinsie."
De Lille het Sondag tydens die aankondiging van haar nuwe politieke party gesê die party sal aan die 2019-verkiesing in al nege provinsies deelneem.
"Ek het regtig nog genoeg energie oor. Ek is fiks, ek neem geen chroniese medikasie nie, ek is gereed om hierdie ding te doen. Dit is tyd vir 'n nuwe politieke orde in Suid-Afrika," het sy gesê. "Ek begin 'n nuwe party van goeie mense wat veg vir goeie mense. Ons almal verdien 'n beter Suid-Afrika."
Sy sal die naam van die nuwe party oor twee weke bekendmaak wanneer die party amptelik bekendgestel word.
De Lille het einde Oktober as Kaapstadse burgemeester en lid van die DA bedank ná 'n stormagtige tydperk tussen haar en die party se leierskap. Verskeie Kaapstadse raadslede het ook uit die DA bedank ter ondersteuning van De Lille.
De Lille het Sondag gesê nadat sy uit die DA bedank het, het verskeie politieke partye haar genader om by hulle aan te sluit. "Die ANC het my genader, die EFF het my genader, almal het my genader," het sy beweer.
Nood-reaksie deur jou slimfoon – selfs al kan jy nie praat of beweeg nie
Lekker in julle lieg droomland lewe DA. Julle is net so rassisties en feministies soos al julle ander bondgenoot politieke partye. Hoop regtig die witmense besef dat VF + is die enigste politieke party wat 'n verskil vir die witmense kan beteken en vir hulle regte sal baklei. Maar sonder ondersteuning het hulle geen se nie. En daarmee is ek nie rassisties nie dis feite. Die DA voel vere vir witmense.
Sy sal genoeg stemme trek om wel in die parlement te bly. Koalisies sal aan die orde van die dag wees en dieselfde DA wat haar nou so afkraak sal dalk nog erg na haar moet vry.
Sy het haar foute maar, watter polletikus in SA vandag is vlekloos en sonder geraamtes?
Al wat my bekommer is dat haar besluit die opposissie partye nou nóg meer fragmenteer en dít maak die "kings of crime" gelukkig.
Lyk my die D A is bekommerd.
Dankie tog ek is nie deel van hulle nie.
Wel, as die anc, of die eff jou nader om aan te sluit dan moet jy maar weet….. -_-
(wat van die blf's…?)
Kyk de Lille het haar mond nou al verskeie kere verby gepraat. Sy verander haar stories soos dit haar pas of liewer soos dit die mense pas by wie sy stemme wil kry. Haar gevoel dat witmense Suid-Afrika moet verlaat is nog net so sterk soos in die ou dae, sy steek dit net beter weg. Die DA gaan 'n helse verrassing kry, want ek glo nie hulle gaan meer stemme kry nie. Eerstens het Mmusi witmense vervreem met sy "white privilege" kommentaar en toe vervreem hulle die kleurlingmense met hul openbare bakleiery met de Lille. Witmense gaan VF+ stem… Lees meer »